**ДО** ПРОЕКТ

**МИНИСТЕРСКИЯ СЪВЕТ**

**НА РЕПУБЛИКА БЪЛГАРИЯ**

**Д О К Л А Д**

**ОТ**

**ИВЕЛИНА ВАСИЛЕВА – МИНИСТЪР НА ОКОЛНАТА СРЕДА И ВОДИТЕ**

**Относно:** *Проект на Постановление на Министерския съвет за одобряване на допълнителни трансфери по бюджета на Министерство на околната среда и водите за 2016 г.*

**УВАЖАЕМИ ГОСПОДИН МИНИСТЪР-ПРЕДСЕДАТЕЛ,**

**УВАЖАЕМИ ГОСПОЖИ И ГОСПОДА МИНИСТРИ,**

На основание чл. 31, ал. 2 от Устройствения правилник на Министерския съвет и на неговата администрация внасям за разглеждане проект на Постановление на Министерския съвет за одобряване на допълнителни трансфери по бюджета на Министерството на околната среда и водите (МОСВ) за 2016 г.

С предложения проект на постановление се предвижда увеличение на предоставените трансфери по бюджета на МОСВ за 2016 г. до 15 000 000 лв. за предоставяне на Предприятието за управление на дейностите по опазване на околната среда.

МОСВ администрира приходи от такси, глоби и санкции, които на основание чл. 196, ал.2 от Закона за водите се предоставят като трансфер на Предприятието за управление на дейностите по опазване на околната среда, като със Закона за държавния бюджет на Република България за 2016 г. утвърденият трансфер формиран от тези приходи е на стойност 40 млн. Към 31 юли 2016 г. реализираните приходи надхвърлят утвърдените, като се очаква преизпълнението до края на годината да бъде на стойност до 15 000 000 лв. Увеличението на трансферите по бюджета на МОСВ за 2016 г. е за сметка на разчетените приходи и разходи по централния бюджет за 2016 г.

Предложеният проект на акт няма да доведе до пряко и/или косвено въздействие върху държавния бюджет поради което се прилага финансова обосновка по Приложение №2.2. към чл. 35, ал. 1, т. 4, б. „б“ от Устройствения правилник на Министерския съвет и на неговата администрация.

Проектът на акт е публикуван на интернет страницата на Министерството на околната среда и водите, съгласно изискванията на разпоредбите на чл. 26 от Закона за нормативните актове и чл. 85 от Устройствения правилник на Министерския съвет и на неговата администрация.

Преписката е комплектована съгласно изискванията на чл.35 от Устройствения правилник на Министерски съвет и на неговата администрация.

Проектът на акт е съгласуван по реда на чл. 32-34 от Устройствения правилник на Министерския съвет и на неговата администрация. Направените бележки и предложения са отразени в приложената таблица.

Предложеният проект на акт не е свързан с транспониране на актове на Европейския съюз, поради което не се налага да бъде изготвена справка за съответствие с европейското право.

**УВАЖАЕМИ ГОСПОДИН МИНИСТЪР-ПРЕДСЕДАТЕЛ,**

**УВАЖАЕМИ ГОСПОЖИ И ГОСПОДА МИНИСТРИ,**

Предвид изложеното и на основание чл. 8, ал. 2 от Устройствения правилник на Министерския съвет и на неговата администрация предлагам Министерският съвет да разгледа и приеме предложения проект на Постановление на Министерския съвет за одобряване на допълнителни трансфери по бюджета на Министерството на околната среда и водите за 2016 г.

**Приложения:**

1. Проект на постановление на Министерския съвет;

2. Проект на съобщение за средствата за масово осведомяване;

3. Финансова обосновка;

4. Справка за отразяване на постъпилите становища от съгласувателната процедура.

**МИНИСТЪР НА ОКОЛНАТА СРЕДА И ВОДИТЕ:**

**ИВЕЛИНА ВАСИЛЕВА**

Съгласували:

Валерия Герова главен секретар

Ива Таланова директор на дирекция „ФУ“

Изготвил:

Ива Таланова и.д. началник отдел „Бюджет“